Document ID: 31988R4176

ΚΑΝΟΝΙΣΜΟΣ ( ΕΟΚ ) αριθ . 4176/88 ΤΗΣ ΕΠΙΤΡΟΠΗΣ της 28ης Δεκεμβρίου 1988 για τον καθορισμό των λεπτομερειών εφαρμογής σχετικά με τη χορήγηση ενίσχυσης κατ' αποκοπή για ορισμένα αλιευτικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3468/88 ( 2 ), και ιδίως το άρθρο 14β παράγραφος 8,
Εκτιμώντας :
ότι, δυνάμει του άρθρου 14β του κανονισμού ( ΕΟΚ ) αριθ . 3796/81, τα κράτη μέλη χορηγούν κατ' αποκοπή ενίσχυση στης οργανώσεις παραγωγών που προβαίνουν, υπό ορισμένους όρους, στην απόσυρση από την αγορά των προϊόντων που περιλαμβάνονται στο παράρτημα VI του εν λόγω κανονισμού - ότι οι παρεμβάσεις στηρίζονται στην εφαρμογή αυτόνομης τιμής απόσυρσης που καθορίζεται από τις οργανώσεις παραγωγών που πρέπει να ανακοινώνεται στα κράτη μέλη πριν από την έναρξη της αλιευτικής περιόδου - ότι πρέπει να καθοριστούν οι όροι που υποχρεούνται να τηρούν οι οργανώσεις παραγωγών στο πλαίσιο του καθεστώτος αυτού - ότι η κατ' αποκοπή ενίσχυση μπορεί να καταβάλλεται μόνο στο τέλος της αλιευτικής περιόδου - ότι είναι σκόπιμο, ωστόσο, να προβλεφθεί η δυνατότητα χορήγησης προκαταβολών μέσω της σύστασης εγγύησης- ότι τα κράτη μέλη πρέπει να εξουσιοδοτηθούν να καθορίζουν την κατ' αποκοπή αξία στον υπολογισμό της κατ' αποκοπή ενίσχυσης που διαφοροποιείται ανάλογα με τον προορισμό των προϊόντων που αποσύρονται, όπως αναφέρεται στον κανονισμό ( ΕΟΚ ) αριθ . 1501/83 της Επιτροπής της 9ης Ιουνίου 1983 σχετικά με τη διάθεση ορισμένων προϊόντων της αλιείας που έγιναν αντικείμενο των μέτρων ομαλοποίησης της αγοράς ( 3 )- ότι, για να εξασφαλιστεί η ποιότητα των προϊόντων και η διάθεσή τους στην αγορά, πρέπει να καθοριστούν οι ελάχιστοι όροι τους οποίους υποχρεούνται να τηρούν οι διενεργούντες την μεταποίηση καθώς και οι όροι αποθήκευσης και εκ νέου διάθεσης στην αγορά των μεταποιημένων προϊόντων - ότι, για να καταστεί δυνατός ένας διαρκής έλεγχος, οι οργανώσεις των παραγωγών οφείλουν να τηρούν λογιστικά βιβλία αποθήκης - ότι τα βιβλία αυτά πρέπει να περιλαμβάνουν τα αναγκαία στοιχεία για τη διενέργεια του εν λόγω ελέγχου - ότι πρέπει να καθοριστούν τα χρονικά διαστήματα κατά τα οποία τα κράτη μέλη πρέπει να προβαίνουν σε ανακοινώσεις στην Επιτροπή - ότι, στα πλαίσια του παρόντος καθεστώτος, πρέπει να εφαρμοστούν, κατ' αναλογία, διάφορες διατάξεις του κανονισμού ( ΕΟΚ ) αριθ . 2202/82 του Συμβουλίου της 28ης Ιουλίου 1982 που θεσπίζει τους γενικούς κανόνες σχετικά με τη χορήγηση τμηματικής αντιστάθμισης για ορισμένα προϊόντα της αλιείας ( 4 ), του κανονισμού ( ΕΟΚ ) αριθ . 3137/82 της Επιτροπής της 19ης Νοεμβρίου 1982 που θεσπίζει τις λεπτομέρειες εφαρμογής σχετικά με την τμηματική αντιστάθμιση για ορισμένα προϊόντα αγοράς ( 5 ), όπως τροποποιήθηκε τελευταία από τον κανονισμό (ΕΟΚ ) αριθ . 4175/88 ( 6 ), καθώς και τον κανονισμό ( ΕΟΚ ) αριθ . 3321/82 της Επιτροπής της 9ης Δεκεμβρίου 1982 που θεσπίζει τις λεπτομέρειες εφαρμογής σχετικά με τη χορήγηση πριμοδότησης μεταφοράς για ορισμένα προϊόντα αλιείας ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3940/87 ( 8 )- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο παρών κανονισμός καθορίζει τις λεπτομέρειες εφαρμογής για τη χορήγηση κατ' αποκοπή ενίσχυσης που αναφέρεται στο άρθρο 14β του κανονισμού ( ΕΟΚ ) αριθ . 3796/81, και ο οποίος καλείται εφεξής "βασικός κανονισμός ".
Α . Γενικοί όροι Άρθρο 2 Για να επωφεληθεί της κατ' αποκοπή ενίσχυσης η οργάνωση των παραγωγών πρέπει να ανακοινώνει στις αρμόδιες αρχές του κράτους μέλους, πριν από την έναρξη της αλιευτικής περιόδου, τον πίνακα των προϊόντων κατανεμημένων ανά κατηγορία προϊόντων καθώς και την αυτόνομη τιμή απόσυρσης που αναφέρεται στο άρθρο 14β παράγραφος 1 στοιχείο α ) του βασικού κανονισμού.
Ωστόσο μια οργάνωση παραγωγών μπορεί να εφαρμόσει για μία ή περισσότερες κατηγορίες, μια αυτόνομη τιμή απόσυρσης που να υπερβαίνει το ανώτατο όριο που αναγφέρεται στο άρθρο 14β παράγραφος 1 του βασικού κανονισμού, χωρίς να χάνει το δικαίωμα για κατ' αποκοπή ενίσχυση για τις κατηγορίες για τις οποίες εφαρμόζεται το ανώτατο όριο .
Άρθρο 3 Οι όροι που καθορίζονται στα άρθρα 2 και 3 του κανονισμού ( ΕΟΚ ) αριθ . 2202/82 εφαρμόζονται κατ' αναλογία για τη χορήγηση της κατ' αποκοπή ενίσχυσης .
Οι διατάξεις του άρθρου 2 παράγραφος 3 του εν λόγω κανονισμού εφαρμόζονται επίσης κατ' αναλογία στις περιπτώσεις κατά τις οποίες για οργάνωση παραγωγών ή ένα από τα μέλη του θέτει σε πώληση τα προϊόντα σε μια ζώνη δραστηριότητας άλλη από τη δική του, και στην οποία μια άλλη οργάνωση παραγωγών εφαρμόζει μια αυτόνομη τιμή απόσυρσης διαφορετική από εκείνη της πρώτης οργάνωσης παραγωγών . Ο υπολογισμός του ποσού της κατ' αποκοπή ενίσχυσης βασίζεται στην αυτόνομη τιμή απόσυρσης που καθορίστηκε από την πρώτη οργάνωση των παραγωγών .
Άρθρο 4 Σχετικά με το όριο ανοχής που καθορίζεται στο άρθρο 14β παράγρφος 1 στοιχείο α ) του βασικού κανονισμού, εφαρμόζονται οι λεπτομέρειες που καθορίζονται στα άρθρα 2 έως 4 του κανονισμού ( ΕΟΚ ) αριθ . 3137/82 .
Άρθρο 5 Η αυτόνομη τιμή απόσυρσης που θα εφαρμόσουν οι οργανώσεις παραγωγής εννοιείται για το στάδιο της πρώτης πώλησης .
Η τιμή σ' αυτό το στάδιο δεν μπορεί να περιλαμβάνει τα έξοδα, συμπεριλαμβανομένων και των μεταφορικών που συνδέονται με την πώληση στην ιχθυόσκαλα ή στην αποβάθρα σύμφωνα με τις διατάξεις του άρθρου 3γ του κανονισμού ( ΕΟΚ ) αριθ . 2202/82 .
Β . Όροι για τη χορήγηση της κατ' αποκοπή ενίσχυσης που αναφέρεται στο άρθρο 14β παράγραφος 2 στοιχείο γ ) πρώτη περίπτωση του βασικού κανονισμού ( εφεξής καλουμένης "κατ' αποκοπή αντιστάθμιση ") Άρθρο 6 1 . Η αύξηση χορήγησης της κατ' αποκοπή αντιστάθμισης υποβάλλεται από την ενδιαφερομένη οργάνωση παραγωγών μετά το τέλος κάθε αλιευτικής περιόδου στις αρμόδιες αρχές του κράτους μέλους . Περιέχει, τουλάχιστον, τα στοιχεία που αναφέρονται στο παράρτημα .
Η αύξηση πρέπει να υποβληθεί το αργότερο τέσσερις μήνες μετά τη λήξη κάθε συγκεκριμένης περιόδου .
2 . Ωστόσο, κάθε μήνα χορηγούνται προκαταβολές κατόπιν αιτήσεως στην ενδιαφερόμενη οργάνωση παραγωγών για τις ποσότητες που αποσύρονται, υπό τον όρο ότι ο αιτών θα προβεί στη σύσταση εγγύησης ίσης τουλάχιστον προς τα 105 % του προκαταβαλλόμενου ποσού .
3 . Το ποσό της προκαταβολής ή των προκαταβολών καθορίζεται βάσει της προσωρινής σχέσης μεταξύ των αποσυρθεισών ποσοτήτων και εκείνων που τίθενται σε πώληση κατά τη διάρκεια της συγκεκριμένης περιόδου .
Ο υπολογισμός του ποσού αναπροσαρμόζεται δύο μήνες μετά τον συγκεκριμένο μήνα, βάσει των πραγματικών δραστηριοτήτων που αναφέρονται σύμφωνα με το υπόδειγμα του παραρτήματος .
Άρθρο 7 Τα κράτη μέλη καθορίζουν την κατ' αποκοπή τιμή που χρησιμοποιείται για τον υπολογισμό της κατ' αποκοπή ενίσχυσης, όπως προβλέπεται στο άρθρο 14β παράγραφος 5 του βασικού κανονισμού, με κατανομή ανάλογα με τον προορισμό των αποσυρθέντων προϊόντων όπως προβλέπεται στο άρθρο 1 στοιχεία β ), γ ) και δ ) του κανονισμού ( ΕΟΚ ) αριθ . 1501/83 . Η εν λόγω τιμή καθορίζεται, κατά την έναρξη της αλιευτικής περιόδου, στο ίδιο επίπεδο για όλους τους οργανισμούς παραγωγών που είναι αναγνωρισμένοι από το συγκεκριμένο κράτος μέλος βάσει του μέσου όρου των εσόδων που έχουν επιτύχει για τους συγκεκριμένους προορισμούς και τα οποία έχουν διαπιστωθεί από τα ενδιαφερόμενα κράτη μέλη κατά την διάρκεια των τελευταίων έξι μηνών που προηγούνται του καθορισμού της κατ' αποκοπή τιμής . Η τιμή αυτή ωστόσο τροποποιείται εάν διαπιστωθούν στην αγορά του συγκεκριμένου κράτους μέλους σημαντικές και διαρκείς διακυμάνσεις εσόδων .
Άρθρο 8 Εφαρμόζονται κατ' αναλογία τα άρθρα 9 και 13 του κανονισμού ( ΕΟΚ ) αριθ . 3137/82 .
Γ . Όροι για τη χορήγηση της κατ' αποκοπή ενίσχυσης πριμοδότησης όπως προβλέπεται στο άρθρο 14β παράγραφος 2 στοιχείο γ ) δεύτερη περίπτωση του βασικού κανονισμού ( εφεξής καλούμενης "κατ' αποκοπή πριμοδότηση ") Άρθρο 9 1 . Μπορεί να εγκριθεί κατ' αποκοπή πριμοδότηση μόνον για τις ποσότητες οι οποίες, μετά την απόσυρσή τους από την αγορά, διατηρούνται υπό συνθήκες τέτοιες που η ποιότητα του προϊόντος δεν μεταβάλλεται και υποβάλλονται το αργότερο την επομένη για τη μεταποίηση ή τις μεταποιήσεις που προβλέπονται στο άρθρο 14β παράγραφος 2 στοιχείο γ ) δεύτερη περίπτωση του βασικού κανονισμού .
2 . Με την επιφύλαξη των διατάξεων ή αυστηρότερων κανόνων που εφαρμόζονται στα κράτη μέλη, η κατάψυξη πρέπει να πραγματοποιείται σε κατάλληλες εγκαταστάσεις που επιτρέπουν την επίτευξη θερμοκρασίας 18o C στο βάθος του προϊόντος σε μέγιστο χρονικό διάστημα πέντε ωρών .
Άρθρο 10 Δύνανται να εγκριθεί κατ' αποκοπή πριμοδότηση μόνο για τα προϊόντα τα οποία, μετά την οριστική μεταποίηση, ανταποκρίνονται στους ακόλουθους ελάχιστους όρους αποθήκευσης και εκ νέου διάθεσης στην αγορά :
α ) - η διάρκεια αποθήκευσης δεν μπορεί να είναι μικρότερη των 15 ημερών από την ημερομηνία ολοκλήρωσης της μεταποίησης,
- η θερμοκρασία αποθήκευσης δεν μπορεί να είναι ανώτερη από 21o C - β ) όσον αφορά όλα τα αποθηκευμένα προϊόντα, η δυνατότητα προσδιορισμού των μεταποιηθησών ποσοτήτων για τη διενέργεια του ελέγχου πρέπει να εξασφαλίζεται με κατάλληλη αποθήκευση και σήμανση, εγκεκριμένες από τις αρμόδιες αρχές των κρατών μελών - γ ) η εκ νέου διάθεση στην αγορά όλων των προϊόντων πραγματοποιείται κατά ομογενείς παρτίδες όσον αφορά το είδος, τη μεταποίηση, την εμφάνιση και τη συσκευασία, καθώς και σύμφωνα με τις ισχύουσες διατάξεις σε κάθε κράτος μέλος όσον αφορά τη διάθεση στο εμπόριο προϊόντων που προορίζονται για την ανθρώπινη κατανάλωση .
Άρθρο 11 Το ποσό της κατ' αποκοπή πριμοδότησης καθορίζεται πρίν από την έναρξη κάθε αλιευτικής περιόδου σύμφωνα με τη διαδικασία που προβλέπεται στο άρθρο 33 του βασικού κανονισμού . Το ποσό αυτό υπολογίζεται λαμβανομένων υπόψη των τεχνικών εξόδων μεταποίησης και αποθήκευσης που έχουν διαπιστωθεί στην Κοινότητα κατά τη διάρκεια της προηγούμενης αλιευτικής περιόδου, με εξαίρεση των υψηλότερων εξόδων .
Άρθρο 12 1 . Η κατ' αποκοπή πριμοδότηση καταβάλλεται στον ενδιαφερόμενο οργανισμό παραγωγών μετά από διαπίστωση από την αρμόδια αρχή του ενδιαφερόμενου κράτους μέλους ότι οι ποσότητες για τις οποίες ζητείται πριμοδότηση έχουν μεταποιηθεί, αποθηκευθεί και διατεθεί εκ νέου στην αγορά σύμφωνα με τους όρους του παρόντος κανονισμού .
2 . Η πριμοδότηση καταβάλλεται μετά το τέλος κάθε αλιευτικής περιόδου από το κράτος μέλος που έχει αναγνωρίσει τη συγκεκριμένη οργάνωση παραγωγών .
Η αίτηση καταβολής υποβάλλεται σύμφωνα με τις διατάξεις του άρθρου 6 παράγραφος 1 .
3 . Ωστόσο, κάθε μήνα χορηγούνται προκαταβολές κατόπιν αιτήσεως του ενδιαφερόμενου οργανισμού παραγωγών, υπό τον όρο ότι αυτός θα προβεί στη σύσταση εγγύησης ίσης τουλάχιστον προς τα 105 % του προκαταβαλλόμενου ποσού .
4 . Το ποσό της προκαταβολής ή των προκαταβολών καθορίζεται βάσει της προσωρινής σχέσης μεταξύ των ποσοτήτων και εκείνων που τίθενται σε πώληση κατά τη διάρκεια της συγκεκριμένης περιόδου .
Ο υπολογισμός του ποσού αναπροσαρμόζεται δύο μήνες μετά τον συγκεκριμένο μήνα, βάσει των πραγματικών δραστηριοτήτων που αναφέρονται σύμφωνα με το υπόδειγμα του παραρτήματος και σύμφωνα με το είδος μεταποίησης που επιλέχθηκε .
Άρθρο 13 Τα άρθρα 7, 8 και 11 έως 14 του κανονισμού ( ΕΟΚ ) αριθ . 3321/82 εφαρμόζονται κατ' αναλογία .
Δ . Τελικές διατάξεις Άρθρο 14 1 . Η οργάνωση παραγωγών τηρεί λογιστικά βιβλία που περιλαμβάνουν τουλάχιστον τα στοιχεία που αναφέρονται στο σχέδιο του παραρτήματος .
2 . Όσον αφορά την χορήγηση της κατ' αποκοπή πριμοδότησης, οι οργανώσεις παραγωγών τηρούν λογιστικό βιβλίο που περιλαμβάνει τουλάχιστον τα ακόλουθα στοιχεία :
- τις ποσότητες που αποσδύρονται από την αγορά, κατανεμημένες ανά κατηγορία προϊόντος,
- την ημερομηνία απόσυρσης,
- στοιχεία για την μεταφορά των προϊόντων που ανατίθενται σε βιομηχανία μεταποίησης,
- αναφορά στο αντίγραφο ελέγχου Τ 5 που αναφέρεται στο άρθρο 78 του κανονισμού ( ΕΟΚ ) αριθ . 3321/82,
- τα είδη μεταποίησης που επιλέγονται,
- την ημερομηνία κατάψυξης,
- την ποσότητα του μεταποιηθέντος προϊόντος κατανεμημένη ανά είδος,
- το όνομα και τη διεύθυνση των επιχειρήσεων που αναλαμβάνουν την μεταποίηση,
- τα στοιχεία των μεταποιηθεισών παρτίδων και τον τόπο αποθήκευσής τους,
- την αρχή και το τέλος των ενεργειών αποθηκεύσεως,
- για κάθε πωλούμενη παρτίδα, την ποσότητα του μεταποιηθέντος προϊόντος, τον αριθμό και την ημερομηνία του τιμολογίου καθώς και την ημερομηνία πώλησης .
3 . Εάν οργάνωση παραγωγών αναθέσει σε βιομηχανία να πραγματοποιήσει στα συγκεκριμένα προϊόντα μία ή περισσότερες από τις εργασίες που αναφέρονται στο άρθρο 14β παραάγραφος 2 στοιχείο γ ) δεύτερη περίπτωση του βασικού κανονισμού, η σύμβαση μεταξύ των δύο μερών πρέπει να ορίζει ότι η συγκεκριμένη βιομηχανία υποχρεούται να τηρήσει λογιστικά βιβλία που να ανταποκρίνονται στους όρους της παραγράφου 2 .
Άρθρο 15 Τα κράτη μέλη ανακοινώνουν στην Επιτροπή :
- το αργότερο την 1η Μαρτίου 1989 :
- τον πίνακα αγορών χονδρικής πώλησης και αντιπροσωπεύτικών λιμένων που αναφέρονται στο άρθρο 14β παράγραφος 6 του βασικού κανονισμού,
- τα μέτρα ελέγχου που λαμβάνουν για την εφαρμογή του άρθρου 14β παράγραφος 6 του βασικού κανονισμού,
- το όνομα και τη διεύθυνση του ή των οργανισμών που ορίζουν για τη διενέργεια του ελέγχου - - το αργότερο ένα μήνα μετά την έναρξη κάθε αλιευτικής περιόδου :
τα ποσά της κατ' αποκοπή τιμής κατανεμημένα σύμφωνα με τις περιπτώσεις που προβλέπονται στο άρθρο 7 - - εντός προθεσμίας ενός μηνός μετά το τέλος κάθε εξαμήνου :
πίνακα που να αναφέρει ανά προϊόν και ανά κατηγορία προϊόντος τις μέσες διαπιστωθείσες τιμές και τις ποσότητες που έχουν διατεθεί στο εμπόριο στις αγορές χονδρικής πώλησης ή στους άλλους αντιπροσωπευτικούς λιμένες - - εντός προθεσμίας τριών μηνών μετά το τέλος κάθε αλιευτικής περιόδου :
τη μέση τιμή ανά προϊόν ( ανεξαρτήτως κατηγορίας ) και τις συνολικές εκφορτώσεις στο συγκεκριμένο κράτος μέλος κατά τη διάρκεια της προηγούμενης αλιευτικής περιόδου .
Άρθρο 16 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Δεκεμβρίου 1988 .

Labels: 2
3
6
12
18